ইউনিভার্সিটি অব ওয়াশিংটনের জীববিজ্ঞানী ডেবরা জাইলস ওয়াশিংটন পোস্টকে জানান, অর্কা প্রজাতির তিমি বর্তমানে ভয়াবহ হুমকির মুখে পড়েছে। দিন দিন এদের মধ্যে নবজাতকের মৃত্যুর হার বেড়েই চলেছে। এরা বিলুপ্তির দিকে চলে যাচ্ছে। জানা যায়, গত ২০ বছরে নবজাতকের বেঁচে থাকার হার মাত্র ২৫ শতাংশ। বর্তমানে দক্ষিণ সাগরীয় অঞ্চলে এ প্রজাতির তিমি আছে মাত্র ৭৫টি। অবস্থাগতিক এমন যে এরা বিলুপ্তির দিকে চলে যেতে পারে। আর এই তিমিরা সেটা বুঝতেও পারছে। যে মুহূর্তে নিজেদের প্রজাতির সংখ্যা বাড়ানো দরকার, সে মুহূর্তে একটা মেয়ে তিমিকে হারানো ভয়ানক শোকের, যে কি না প্রজননে ভূমিকা রাখতে পারত।